«La marca Kymco ha tingut una gran acceptació, l'any passat va ser la més venuda de l'estat» - Regió7 :: El Diari de la Catalunya Central\n«La marca Kymco ha tingut una gran acceptació, l'any passat va ser la més venuda de l'estat»\nRobert Pulido Sorinas se sent molt orgullós de la seva trajectòria i d´haver introduït la marca en empreses públiques i privades\no.f.m. | manresa 01.03.2016 | 07:36\nL´equip de Robert Motos, format per Robert júnior, Robert Pulido i Cristian Brocal ARXIU PARTICULAR\nRobert Pulido és un manresà que ha estat relacionat sempre amb el món de les dues rodes, i que acumula grans experiències com fer de mecànic al Ral·li Dakar quan encara passava per Àfrica, així com ser el gerent i ànima del concessionari Robert Motos.\nAquest mes de febrer es compleixen 25 anys de l´obertura del seu taller i 18 com a concessionari Kymco, i per celebrar-ho heu decidit fer una oferta molt agressiva en tota la gamma Kymco, quina resposta esteu tenint?\nSincerament, la resposta a la promoció està sent molt bona, ha tingut una gran acceptació, inclús ha vingut gent d'Olesa de Montserrat, la Llagosta, Vic... a comprar la seva Kymco al nostre concessionari. Estem molt contents.\nFa 25 anys que es dedica a aquest món, com va ser el seu inici al món de les dues rodes?\nVaig començar als 15 anys a Marsimoto, amb el Ton, que em va ensenyar a fer de mecànic. Després ja vaig començar a col·laborar fent de mecànic als campionats d'Espanya amb els seus pilots. D'aquí vaig convertir-me en el mecànic oficial de Toni Elías –pare– al campionat d'Espanya. Gràcies a això, Carlos Mas, antic pilot del Dakar, va contactar amb mi i em va oferir la possibilitat de fer-li de mecànic, i va ser ell qui em va facilitar participar al meu primer Dakar, l'any 91, quan encara es feia a Àfrica. Malauradament la mort del pilot francès Gilles Lalai va fer que l'equip plegués i em vaig quedar sense equip. Llavors vaig decidir obrir el meu propi taller, al carrer de la Pau, amb el nom de Hardsoft Motorsport, on em dedicava a fer el manteniment de motos de pilots, com Mas, Muntané, Agustí Vall i un llarg etcètera i on també oferia servei de reparació i venda de qualsevol tipus de moto.\nL'any 1996 agafa la concessió de la marca oficial Kymco, poc coneguda llavors al nostre país, com va sorgir aquesta possibilitat?\nDoncs és ben curiós, casualment em vaig trobar a Barcelona Carlos Sotelo, un altre dels pilots del Dakar i actualment comentarista de Teledeporte, amb qui també vaig fer de mecànic al Ral·li Dakar amb l'equip oficial d'Antena3, i em va oferir la possibilitat de vendre la marca Kymco, això era l'any 96, i sincerament era el primer cop a la vida que sentia aquesta marca, però em vaig arriscar i vaig acabar fent de subagent d'ell fora de la ciutat de Barcelona. Així vaig anar fent fins a l'any 1998, quan vaig rebre la visita del gerent de la marca, el senyor Ko, que em va oferir tenir directament jo la concessió, fins ara.\nQuina valoració personal i professional fa dels 25 anys al capdavant de Robert Motos?\nDoncs faig una valoració molt bona de tot aquest temps, tot i la crisi que ens afecta aquests últims anys, estic encantat de tots els clients que hem tractat, alguns dels quals s'han convertit en amics després de tant temps. La nostra supervivència depèn que tinguem una estructura petita: amb el meu fill Robert júnior; un treballador de la meva confiança, Cristian Brocal, i jo mateix, aquí fem tots de tot i això ens ha servit per estar 25 anys al peu del canó. Personalment em sento molt orgullós d'haver introduït la marca Kymco en ajuntaments, empreses privades de la zona, la policia i repartidors de diferents negocis. I com a anècdota especial per recordar, vull explicar que la primera moto amb què Marc Coma va córrer el seu primer Dakar, l'any 2002, la vaig fabricar jo! Em fa sentir molt orgullós i ha estat una gran satisfacció veure on ha arribat.\nQuines expectatives tenen de cara al futur més immediat?\nPrincipalment continuar tirant endavant el nostre negoci que, en un futur no gaire llunyà, estarà en mans del meu fill Robert júnior, i continuar vinculats a la marca Kymco, amb qui tenim una relació molt estreta, i continuar oferint el millor servei a tots aquells clients que ens portin la seva moto al nostre taller multimarca.\nQuines novetats presenta la marca Kymco per a aquest 2016?\nDoncs de moment seguirem fent la campanya d´oferir tota la gamma Kymco amb assegurança gratuïta i finançament al 0 %, i sembla que la marca aquest any traurà tres models nous amb cilindrada de 350 cc així com dos models nous de motors de 125 cc, pero encara estem pendents de tenir més informació, quan ens arribi informarem tots els nostres clients\nDurant l'any 2015, la marca Kymco, va ser la més venuda de l'estat espanyol. Quins són els models més venuts o que tenen més èxit entre els seus clients?\nCorrecte. Aquest any passat vam ser la marca de motos més venuda de l'estat, estem molt contents amb aquests resultats. Kymco és una marca fiable amb una relació qualitat-preu immillorable. Els models que més venem són la Superdink 125 cc, l´Agility City 125 cc i la K-Xct.\nRobert Pulido Sorinas


La campanya de recollida de roba als Clubs DiR ha superat els 1200 kg!\nHome / Notícies / La campanya de recollida de roba als Clubs DiR ha superat els 1200 kg!\nBy Clubs DiR 17 Abril, 2018\nTota aquesta roba ha estat aportada per els socis i sòcies dels Clubs DiR des de finals del mes de febrer fins al 26 de març\nLa campanya solidària de recollida de roba i sabatilles esportives als diferents Clubs DiR va finalitzar el passat 26 de març i els resultats són del tot satisfactoris: un total de 1233 kg de roba i 242 kg de sabatilles seran repartits entre tots els beneficiaris de les fundacions Formació i Treball i Arrels Fundació.\nJa és la segona vegada que la Fundació DiR organitza aquesta campanya solidària amb Arrels Fundació, sumant en aquesta ocasió el suport de la Fundació Formació i Treball. A diferència de la primera campanya de recollida, que es va centrar en la recollida de sabatilles, enguany els socis i sòcies del DiR podien aportar també roba i motxilles, fet que ha incrementat notablement la quantitat recollida.\nAmb aquesta campanya, DiR torna a liderar un projecte que fomenta la solidaritat i dona suport a una acció que vol fer front a la desigualtat social i econòmica que pateixen algunes persones de Catalunya. Després de l’èxit aconseguit, ja s’està plantejant repetir aquesta campanya de cara als propers mesos.\nAquesta campanya es suma a altres reptes solidaries que la Fundació DiR ha organitzat en els darrers mesos, com el recent acord amb l’hospital Clínic de Barcelona per donar un servei gratuït de rehabilitació per a pacients amb malalties cardíaques; els tallers d’autodefensa per a víctimes de la violència masclista amb l’objectiu d’empoderar a les dones per incrementar la seva seguretat i autoconfiança; o el darrer projecte “Yoga For All” per tal d’apropar la pràctica de ioga als infants i joves en risc d’exclusió social de les fundacions Pere Tarrés i Residència Cal Muns. També caldria destacar els esdeveniments organitzats anualment com la Cursa Científica de l’Hospital de Sant Pau, el Pedaleja X Unicef o el Torneig de Pàdel contra el càncer entre altres.\nDes del DiR volem agrair la vostra participació en aquesta campanya solidària i ajudar a cobrir una de les necessitats bàsiques que pateixen milers de ciutadans de la nostra ciutat.\nEtiquetes: Fundació DiR\nDiR Studio Les Corts: la nova boutique de fitness que necessites conèixer\n7 consells saludables per menjar bé


Que es l'interes absolut?\nEs l'interes de ser huma entre els humans, de dona i de rebre el tracte de humanitat sense el qual no hi pot haver "bona vida"--MaGaliano91 18:27, 24 abr 2007 (CEST)\nPer a Marc Aureli, que era el mes important al respecte a les persones? Perqué?\nTractar humanament a les altres persones, es a dir tractar-los be; maldament siguin dolents, lladres...etc. Perque son humans ben igual que noltros, i sense ells no es podria viure humanament.--P.Sagrera91 19:02, 24 abr 2007 (CEST)\nQue hem de fer per tractar les persones humanament?\nDiu que hem de provar de posar-nos al lloc de les altres persones --ccapo91\nQui va ser Marc Aureli?\nVa ser un emperador de Roma i a més filòsof, la qual cosa és bastant estranya perquè els governants acostumen a interessar-se poc per totes aquelles qüestions que no siguin indiscutiblement pràctiques.--Jnnadal 19:22, 24 abr 2007 (CEST)\nQuè és per a tu un igual?\nÉs un ésser viu, que ha d'esser un humà; ha de tenir costums parescudes a les meves, ens hem de poder entendre etc. Però totes aquestes coses, no son les principals, la principal és que sigui humà. --T.pux69 19:27, 24 abr 2007 (CEST)\nL'autor fa servir la paraula " dret" a gran part del capítol. Per qué?\nPer que gran part del difícil art de posar-se el lloc del veí, té relació amb això, que desde fa molt temps es diu " justícia " --M.Hidalgo 19:58, 24 abr 2007 (CEST)\nEn que consisteix tractar les persones com a persones, és a dir, humanament?\nConsisteix a provar de posar-te al seu lloc, d’adoptar per un moment el seu propi punt de vista. --Bxnicolau 20:21, 24 abr 2007 (CEST)\nPerque diem que Robinson i Divendres son iguals si en el fons tot son diferències entre ells?\nPerque malgrat siguin totalment distints els dos son humans i aixó els converteix amb essers iguals, que tenen les mateixes possibilitats si lluitasin i moltes característiques fisiques iguals...--Enavarro91 21:31, 24 abr 2007 (CEST)\nQuin és l'únic interés absolut?\nL'interés de ser humà entre els humans, de donar i de rebre el tracte d'humanitat sense el qual no hi pot haver bona vida.--Ttauler 21:50, 24 abr 2007 (CEST)\nDe que ens parla F.Savater en aquest setè capítol?\nParla de com s'ha de tractar a les persones, ja siguin o no, familiars, amics, coneguts, etc... amb respecte ja que estem davant d'un ésser si mñes no igual que nosaltres, és a dir que hem de tractar a les persones com persones i això s'aconsegueix posan-te en el lloc de l'altra persona, és a dir, intentar veure les coses des del seu punt de vista. Pilar Vidal\nCom ha de començar a viure Robinson ara que està amb una altra persona?\nHaurà de començar a viure humanament, amb altres o contra altres persones, però entre persones. MªMercè Medina\nObtingut de «http://wiki.lledoner.com/index.php?title=CAP%C3%8DTOL_SET%C3%88&oldid=11661»\nDarrera modificació de la pàgina: 25 abr 2007 a les 12:32.\nAquesta pàgina ha estat visitada 10.256 vegades.


El nou model de desulfurador biològic AERIS-BS es posa en marxa a Escandinàvia - Aeris\nEl nou model de desulfurador biològic AERIS-BS es posa en marxa a Escandinàvia\nAquest equip, que dóna servei a una indústria de gestió de residus ramaders al nord d’Europa, permet tractar cabals de biogàs de varis milers de m3/h, amb concentracions d’H2S de l’ordre de 4000 ppmv\nAeris acaba de posar en servei amb èxit el seu nou model de desulfurador biològic AERIS-BS. Aquest equip incorpora importants avantatges tècniques respecte a les versions anteriors, el que permet que el procés sigui més eficaç i robust i que requereixi d’una menor supervisió.\nEl sistema ha estat instal·lat en una indústria de gestió de residus ramaders a Escandinàvia, com a procés anterior a l’upgrading i a la incorporació del gas natural a la xarxa general. Per garantir la qualitat d’aquest gas es requereix del compliment d’uns límits molt estrictes de concentració de sortida de sulfur d’hidrogen i oxigen, que són aconseguits pel sistema AERIS-BS d’una manera eficaç i continuada.\nDurant les primeres setmanes d’operació el sistema ha tractat un cabal de varis milers de m3/h de biogàs, amb concentracions molt variables de sulfur d’hidrogen. A més de la seva gran eficàcia, l’equip té uns requeriments de reactius mínims, el que fa que el cost operatiu sigui molt assumible.\n©Aeris 2021 Avís legal Segell d'Excel·lència de la Unió Europea


Jaume Espinal, arquitecte\nJaume Espinal Farré - Estudi d'arquitectura\nEstudi format per professionals de l'arquitectura, l'enginyeria i l'urbanisme, des de 1977 .\nJAUME ESPINAL I FARRÉ, nascut l’any 1954, casat, i veí de Manresa.\nRealitza els estudis d'Arquitecte Superior en l'especialitat d’edificació a l’ Escola d’Arquitectura de Barcelona durant el període 1971-1976.\nDurant el període d’estudiant col·labora en els estudis dels arquitectes: Esteve Llagaria, Jaume Avellaneda, Manuel Brullet, Esteve Bonell i Francesc Rius de Barcelona, i Manuel Ribera de Manresa, i també amb l’Ajuntament de Manresa. Redacta com a Projecte Fi de Carrera, la reutilització de les naus modernistes de l’Escorxador Municipal de Manresa de l’arquitecte Ignasi Oms i Ponsa, per a possible Estació d’autobusos urbans i interurbans.\nObté el títol d’arquitecte en l’especialitat d’edificació al setembre de 1976, estant des d’aleshores col.legiat al Col.legi d’Arquitectes de Catalunya.\nDurant el primer any desenvolupa la seva activitat professional en el camp de l’edificació col.laborant amb els arquitectes Victor Bonet i Pere Cabrera.\nA partir de l’any 1978 s’inicia en temes d’urbanisme col.laborant amb algunes Associacions de veïns de la ciutat de Manresa, també li és encarregat per l’Ajuntament de Manresa un estudi per al desenvolupament i adaptació del Pla Parcial “Tossal dels Cigalons”, que redactà conjuntament amb l’anterior IPUR i l’arquitecte Josep M. Hernandez. A partir del mes de juliol de 1979 forma part de l’Equip Tècnic de Revisió del Pla General de Manresa, juntament amb l’arquitecte Ricard Fayos, l’economista Josefina Requesens i l’enginyer Josep Centelles, dirigits per l’arquitecte Francesc Mestres; treballa especialment els temes d’ordenació física i normativa al sòl urbà i urbanitzable, des de l’aprovació inicial fins a l’aprovació definitiva que es realitzà el maig de 1981.\nAl maig de 1980 obté per concurs la plaça d’arquitecte municipal a l’Ajuntament de Manresa, i al setembre de 1981 per oposició. Hi treballa com a responsable dels Serveis Tècnics Municipals, i se’l nomena Cap del Servei d’Urbanisme, Obres Públiques i Serveis al febrer de 1984, càrrec que desenvolupa fins al gener de 1987.\nA partir del gener de 1987 inicia una nova etapa professional tant en el camp de l’edificació com de l’urbanisme amb un seguit d’obres que tot seguit es relacionen.\nDes de l’any 1982 al 2000 és perit dels Jutjats d’Instrucció 1, 2, 3 i 4 de Manresa, dels 1 i 2 de Berga, i dels nº 24, 25, 26 i 27 d’Instrucció de Barcelona.\nA partir de l’any 1991 constitueix, juntament amb dos companys especialitzats en el camp de l’enginyeria, un nou estudi d’arquitectura totalment informatitzat i amb disseny gràfic assistit per ordinador, desenvolupant-ne la major part de l’activitat a Manresa i la seva comarca del Bages, i puntualment a d’altres municipis de Catalunya. Puntualment ha col.laborat amb l’arquitecte Josep Miravitllas, Lluis Iglesies, Esther Ferrer, Alícia Vila, Joan Ribera, i l’Estudi PSP Arquitectura.\nDes de l’any 1995 fins el 2005 ha sigut assessor tècnic del Bisbat de Vic per la comarca del Bages\nAl mes de juny de 1997 obté la plaça d’arquitecte a l’Ajuntament de Súria, càrrec que desenvolupa actualment de manera combinada amb l’activitat del seu estudi professional.\nDes del 2001 al 2010 és vocal tècnic de l’Ajuntament de Manresa al Jurat d’Expropiació de Catalunya\nDel 2004 al 2008 ha sigut arquitecte conservador del conjunt arquitectònic de La Cova de St Ignasi de Manresa.\nRELACIÓ D’ENTITATS DE LES QUE HA SIGUT, O N’ÉS ACTUALMENT MEMBRE ACTIU\nAssessor tècnic del moviment d’Escoles Bressol de Manresa als anys 1978-1980\nPresident de Joventuts Musicals de Manresa durant el període 1983-1989\nPresident de l’Associació de pares de l’Escola l’Espill durant el període 1984-1990\nProfessor de l’Escola de Bombers de Catalunya pels cursos 93-94 i 94-95\nCentre d’Estudis del Bages, depenent de l’Arxiu Històric de la Ciutat de Manresa.\nAgrupació d’Arquitectes Urbanistes del COAC\nAgrupació d’Arquitectes Experts Pericials i Forenses del COAC\nAgrupació d’arquitectes al servei de l’administració pública del COAC\nVocal de la Junta de la Delegació del Col.legi d’Arquitectes de Catalunya en el període 1991-1998, i representant del col.lectiu d’arquitectes de les comarques del Bages i Berguedà a l’Assemblea General del Col.legi d’Arquitectes de Catalunya.\nMembre del Consell d’Administració de la societat Foment de la Rehabilitació Urbana de Manresa SA FORUM, en representació del Col.legi d’Arquitectes, en el període 1993-1997.\nMembre del Consell d’Administració de CaixaManresa des del 2003-2008\nMembre d’Arquitectes sense Fronteres\nVice-president de l’Associació cultural de Fals en el període 1997-2001\nPresident de l’associació de persones discapacitades AMPANS 2000-2008\nDirector de Càritas Manresa des de 2011 al 2017\nPresident de l’Associació de propietaris plomistes de les Aigües Potables de Manresa\nMembre del Consell d’Administració d’Aigües de Manresa SA des del 2014\nPonent tècnic a la Secció de Barcelona del Jurat d’Expropiació de Catalunya des de l’any 2001 al 2010, en representació de l’Ajuntament de Manresa.\nHa participat en diferents cursets i col.loquis relacionats amb la seva professió, així com també ha format part de diferents tribunals d’oposicions per l’Administració local, i de tribunals professionals per l’adjudicació de concursos en representació de l’Adminstració o del Col.legi d’Arquitectes\n1996, Biennal d’Arquitectura que convoca la Delegació al Bages del Col.legi d’Arquitectes, obté, conjuntament amb l’arquitecte Josep Miravitllas, el premi a la millor obra en espais exteriors per l’obra d’ordenació del Parc de la Seu de Manresa promoguda per la Direcció General d’Arquitectura i Habitatge de la Generalitat de Catalunya.\n1996, la Fundació Abedis Donabedian premià el treball realitzat en els darrers anys al Centre Sócio-sanitàri Hospital de St. Andreu de Manresa, sobretot per l’esforç de millora de la qualitat sanitària i ambiental introduïda en les darreres obres de remodelació, fetes també sota la direcció conjunta de l’arquitecte Josep Miravitllas.\n2003, 3a Bienal d’Arquitectura de les Comarques Centrals, té seleccionada l’obra de construcció de 8 deixalleries a la Comarca del Bages\n2006, 4a Bienal d’Arquitectura de les Comarques Centrals, i al Premi Catalunya de Construcció, té l’obra seleccionada d’ampliació de l’Hospital de St Andreu\nRELACIÓ DE MÈRITS ESPECÍFICS EN RELACIÓ A LA QUALITAT AMBIENTAL\nPEL QUE FA AL CURRICULUM\nHa estat constantment actualitzant-se respecte als programes de recerca ambiental per a l’estalvi energètic i les energies renovables. És subscriptor del butlletí Eficiència energètica de la Direcció General d’Energia, i ha fet el seguiment constant dels programes Monitor, Life i Thermia de la Comunitat Europea.\nTambé ha realitzat el curs on line de l’escola Sert del Col.legi d’Arquitectes de Catalunya sobre Disseny energètic en arquitectura, referit a aspectes de climatologia, paràmetres de confort, configuració arquitectònica i constructiva, aprofitament tèrmic, il.luminació natural i sistemes de control solar.\nHa participant a l’Auditoria Ambiental de l’Ajuntament de Súria, dins el programa de l’Agenda 21, en temes relacionats amb els estalvis de consums, aprofitaments hidràulics, index de radiació solar i insolació, etc.\nPEL QUE FA A LES OBRES DE CONSTRUCCIÓ\nIntervencions d’edificació pública i en especial a l’edifici de serveis a l’Abocador mancomunat i a les 8 deixalleries del Bages, pensat com a mostra didàctica dels diferents aprofitaments energètics:\na) els aïllaments tèrmics, la il.luminació, els controls naturals de la ventilació\nb) l’estalvi de consum d’aigua de reg mitjançant cisternes\nc) l’aprofitament solar per a sistemes passius: l’hivernacle i el mur Trombe\nd) l’aprofitament solar per a sistemes actius: els captadors per a l’escalfament de l’aigua i les plaques fotovoltàiques\ne) el refredament de l’aire mitjançant el pas forçat dins la cisterna, etc\nf) l’aprofitament de l’aigua de la pluja per al reg per goteig\ng) utilització de materials procedents de reciclatge i l utilització de materials de fàcil reutilització\nManresa, Desembre de 2018\nJaume Espinal Estudi d'Arquitectura, 2019


Entitats i partits independentistes comencen la campanya pel sí al referèndum - Viu Molins de Rei\nEntitats i partits independentistes comencen la campanya pel sí al referèndum\nJordi Julià • 07/06/2017\nEls grups locals de l’ANC i Òmnium han impulsat la plataforma ‘Molins de Rei pel Sí’ conjuntament amb els partits polítics independentistes de Molins de Rei: PDECat, CUP, ERC i MES. Coordinaran els actes a favor del sí a la independència abans que es creï una plataforma semblant a tot Catalunya.\nJaume Soler (President d’Òmnium Baix Llobregat), Jordi Romeu (representant de l’ANC a MdR pel Sí) i Lígia Espejo (Secretària Nacional del Baix Llobregat de l’ANC) van presentar la plataforma a la Federació Obrera // Jordi Julià\nEl referèndum que els partits independentistes volen fer al mes de setembre encara no està convocat i no se’n sap la data exacta, però a Molins de Rei ja hi ha una plataforma per fer la campanya per demanar que es triï ‘sí’ en la votació.\nS‘anomena ‘MdR pel Sí’ (Molins de Rei pel Sí) i ha estat una iniciativa conjunta dels grups locals de l’Assemblea Nacional Catalana (ANC – Molins de Rei per la Independència) i Òmnium Cultural. La plataforma incorpora quatre partits polítics: PDECat, CUP, ERC i MES (Moviment d’Esquerres, el partit que va anar en coalició amb ICV a les darreres municipals).\nA més de fer accions conjuntes i coordinar-se entre ells, també es busca que els diferents actes que organitzin els partits polítics pel seu compte estiguin englobats sota el mateix paraigua de la plataforma. Així, aquest mateix dissabte, quan ERC portarà Gabriel Rufián al barri del Canal, el cartell ja ha inclòs el logotip de ‘MdR pel Sí’.\nAvançats a la resta\n“A Molins de Rei sou molt espavilats i treballeu molt ràpid”, va dir a l’acte de presentació de la plataforma Lígia Espejo, membre del secretariat nacional de l’ANC pel Baix Llobregat. “Aquesta manera de treballar a Molins de Rei és la que estem buscant a nivell nacional: la unitat”, va afegir, explicant que igual que s’ha fet a Molins de Rei, es coordinaran els actes amb una imatge conjunta. No obstant, fins que el referèndum estigui convocat no es farà pública.\nUna tesi compartida pel president d’Òmnium Baix Llobregat, Jaume Soler: “A Molins de Rei sou pioners perquè feu la presentació de la plataforma local abans que presentem la nacional”, va dir, elogiant el caràcter del municipi com a “referent” al Baix Llobregat pel qua fa a la independència.\nUna vuitantena de persones, entre elles membres de les entitats i partits que la integren, van assistir a la presentació // Jordi Julià\n“Transversalitat” i “unitat”\nIntegren ‘Molins de Rei pel Sí’ tres membres d’Òmnium i tres de l’ANC de manera permanent, juntament amb representants de cada partit. Una de les tres persones de l’ANC és Jordi Romeu (ex-regidor d’Esquerra Nacionalista de Molins de Rei), que va presentar la plataforma aquest dimarts 6 de juny a la Federació Obrera davant d’una vuitantena de persones, entre elles membres dels partits i entitats que l’integren.\nL’objectiu és la “transversalitat” i la “unitat”, segons Romeu. Es proposen “guanyar el referèndum i que el sí tingui el màxim suport”. I va aclarir: “no farem campanya pel referèndum, sinó que farem campanya pel sí, per la independència”.\nA més de l’acte d’ERC amb Rufián, el mateix dissabte participaran a la Shopping Night amb una parada venent samarretes amb la imatge de la campanya. Serà una manera de finançar-se, com sol fer l’ANC, i després aquestes samarretes serviran per a la marxa de torxes que es fa la nit de Sant Joan amb motiu de la Diada dels Països Catalans i on aquest any participarà ‘MdR pel Sí’. Dissabte passat ja van participar a la campanya de l’ANC ‘Fem futur’, amb paradetes pels carrers de Molins de Rei, i estan preparant un passi del documental “La revolució cantada” sobre la independència dels països bàltics.\nEtiquetes:CUP ERC Jaume Soler Jordi Romeu Lígia Espejo MES Molins de Rei pel Sí Molins de Rei per la independència - ANC Òmnium Cultural PDECat


Publicat el 13/05/2020 13:16\nACN Masdenverge .- Els allotjaments rurals de les Terres de l'Ebre viuen pendents del desconfinament definitiu i la recuperació de la plena mobilitat dels habitants de l'àrea metropolitana de Barcelona i la resta del país per reprendre de forma efectiva la seva activitat. Tot i disposar d'autorització per obrir des d'aquest passat dilluns, amb la implantació de la fase 1 al territori, la immensa majoria d'establiments segueixen tancats. "No ens serveix de res fins que no obrin arreu de Catalunya", manifesta el portaveu de l'Associació de Turisme Rural de les Terres de l'Ebre (Aturebre), Juanjo Bel. Creuen, però, que el nou escenari que dibuixa la crisi del coronavirus podria afavorir el turisme de proximitat i contribuir a reactivar el sector. "Fins que no obren Barcelona, per a nosaltres és en va tenir obert", insisteix Bel.\nLes perspectives de cara l'estiu a la zona del delta de l'Ebre i les planes interiors del Baix Ebre i el Montsià són "molt dolentes". Conscients que l'àrea metropolitana de Barcelona, d'on prové majoritàriament la seva clientela, serà una de les últimes zones a completar el desconfinament, creuen que els retards podrien hipotecar en gran mesura l'activitat a l'estiu, el període que concentra bona part de l'activitat anual més enllà de festius puntuals. "Som pessimistes: pensem que no s'obrirà totalment fins juliol o l'agost", aventura.\nNo creuen que la crisi obligui una part dels allotjaments a tancar les portes. Malgrat reconèixer que ho han passat malament, Bel recorda que són principalment negocis familiars i complementaris a altres activitats, com l'agrària. Això ha evitat mals majos. Ara, però, la gran esperança és que el procés de desconfinament pugui avançar de forma ràpida a tot el país i que la recuperació total de la mobilitat arribi al més aviat possible. Arribat aquest moment, Bel es mostra optimista creu que pot haver una "allau" de demandes". "Abans d'anar a un hotel, aniran a una casa rural", reflexiona.\nD'altra banda, les restriccions que poden continuar existint durant mesos per viatjar a l'estranger i efectuar desplaçaments a llarga distància, així com els elevats costos, pot jugar també a favor del sector. "Crec que ens beneficiarem d'aquesta situació. Però el problema és quan: que la gent tingui capacitat econòmica per fer aquestes sortides i es desconfini totalment Catalunya. De cara la tardor sóc optimista i crec que serà molt bona per a nosaltres", aventura Bel.\nMés a l'interior, a la Terra Alta, la majoria d'allotjaments rurals, cases, hotels i càmpings tampoc preveuen obrir fins que s'implanti la fase 2, o més endavant, quan s'ampliïn els permisos de mobilitat entre regions sanitàries i províncies. Els restaurants també esperaran a obrir a la comarca, molts per falta de lloc dins i fora a les terrasses, altres perquè no en tenen i sobretot perquè limitar l'aforament a una tercera part, "no sortirà a compte" per al negoci. En canvi, les empreses d'aventura sí que preveuen començar a rebre clients en cas que tinguin reserves, sobretot en activitats com ciclisme i barranquisme.\n"D'allotjaments obriran molt pocs perquè la normativa en quant a higiene també és molt estricta i no tothom tindrà a l'abast poder-la seguir", ha assenyalat Pilar Miró, presidenta de l'Associació de Turisme Rural de la Terra Alta. "S'ha de garantir un grau de descontaminació molt important. Per exemple, treure tota la decoració, fullets d'informació, els coixins. I quan els clients marxin la descontaminació ha de ser exhaustiva", ha exemplificat Miró. Caldrà netejar matalassos, cortines, tots els estris de cuina encara que no s'hagin utilitzat. "Això repercutirà en els costos de neteja que es triplicaran", ha apuntat la presidenta de l'associació terraltina. Les exigències es mantindran tot estiu i es preparen per fer tot el possible per complir-les.\nL'expectativa a la Terra Alta es bolca també en la reserva d'última hora i el turisme de proximitat. "La gent, a Catalunya, té moltes ganes de natura, de muntanya i de mar, i confiem que salvarem una part de l'estiu", ha apuntat Miró. El turisme estranger, en canvi, es frenarà. "Els que ens dediquem al turisme europeu ja estem tenint anul·lacions per falta de seguretat. Tenen por i no sabem com estaran les comunicacions aèries", ha apuntat Miró. Les limitacions de confinament que imposi cada país també afectaran.\nFoto de Jordi Marsal. Pla general de l'allotjament del portaveu d'Aturebre, Juanjo Bel, a Masdenverge. Imatge del 12 de maig de 2020.


Els Joves d’UniX gaudeixen d’una experiència matemàtica a la UAB - UAB Barcelona\n13.05.2015 Voluntariat - Els joves d'UniX, el programa que reforça les competències matemàtiques d'un total de 64 alumnes d'ESO de tots els instituts públics de Rubí, van ser el passat dijous a la UAB per viure una experiència matemàtica.\nEls joves van sortir a primera hora de l'estació de Ferrocarril de Rubí, en direcció a la UAB, amb els voluntaris i les voluntàries que dues vegades per setmana realitzen tallers en horari extraescolars per a millorar les competències matemàtiques, en direcció a la UAB. Un cop a la universitat, l'equip de la FAS els va va informar sobre el funcionament de la jornada.\nPer a familiaritzar els adolescents amb l'espai, es va idear una activitat molt especial: un geocaching. Els joves havien de resoldre de forma cooperativa un problema matemàtic en un context real, el resultat que obtenien eren coordenades del Campus que s'havien d'introduir en un GPS, anar-hi i localitzar la pista amagada que els havia de conduir a la següent activitat. Mentre les pistes del conjunt d'alumnes de 1r d'ESO es trobaven amagades entre la Plaça Cívica, l'Hemeroteca i la Vila Universitària, el grup de joves de 2n d'ESO tenia les seves pistes amagades entre Dret i Ciències.\nA continuació, es va desenvolupar la visita de l'exposició Experiències Matemàtiques de l'Hemeroteca General de la UAB. L'exposició, organitzada pel Museu de Matemàtiques de Catalunya i dinamitzada per estudiants del Màster de Formació del Professorat de matemàtiques de la UAB, planteja preguntes i reptes relacionats amb les matemàtiques. Justament van ser dos alumnes del màster els qui van dinamitzar la visita per tal que els joves poguessin familiaritzar-se amb els diferents mòduls en què es tracta des de geometria, fins a estadística.\nMés tard, els joves es van dirigir a la Plaça del Rellotge, a Ciències, per començar les activitats de laboratori. Professorat de la UAB, amb la col·laboració de la Facultat de Ciències, van posar en pràctica un laboratori d'Òptica i un de Geologia. Mentrestant, l'altre grup va assumir el repte de calcular l'alçada de les 4 columnes Alfaro de la UAB, utilitzant el Teorema de Pitàgores.\nDesprés de dinar es van realitzar jocs i dinàmiques lúdiques relacionades amb la ciència i les matemàtiques que van afavorir el clima de cooperació i van fomentar l'apropament entre els cinc instituts. La jornada va ser molt ben valorada per part de tothom per l'interès i motivació que havien generat les diferents activitats. Finalment, a les 16.00 h, els nois i noies d'UniX van començar a abandonar el Campus de la UAB posant fi, així, a una jornada, plena d'aprenentatge, diversió i, sobretot, de matemàtiques.


Futbol Club Barcelona - Barça Més que un club - CATALAN\nPunti Skira: 418\nCon questo acquisto puoi accumulare 52 Punti Skira\nEl FC Barcelona és un club com no hi ha cap altre. Un club amb 120 anys d’història que s’ha convertit en l’entitat poliesportiva de referència al món. El Barça té uns signes d’identitat que han perdurat en el temps i s’han fet forts en els èxits i les adversitats.\nA través de les seves pàgines i imatges, el lector aprofundirà en les victòries obtingudes pels seus jugadors i entrenadors més emblemàtics, i descobrirà l’evolució i l’impacte social d’un club que ha aconseguit transcendir el camp esportiu i convertir-se en un fenomen global. Dotat de gran contingut visual i luxosament\nproduït, el volum retrata d’una manera diferent i innovadora la història completa del FC Barcelona, des dels seus orígens fins als nostres dies, però també dona a conèixer els valors i els fonaments que fan que el Barça sigui considerat més que un club arreu del món.


LA TARDOR EN MEDICINA TRADICIONAL XINESA DR JORDI FORES\nPàgina inicial/Nutrició/LA TARDOR EN MEDICINA TRADICIONAL XINESA\nConeguem la tardor en medicina tradicional xinesa.\nNo hi ha dubte que la tardor és una estació de canvi, de transformacions, que no només tendeix a provocar un canvi en el nostre entorn a causa de l’arribada del fred o el mal temps, sinó que en nosaltres mateixos pot provocar-nos canvis en el nostre estat anímic i físic.\nLa tardor en Medicina Tradicional Xinesa és temps de preparació per a l’hivern, moment d’augmentar les nostres defenses i desposseir-nos de tots els residus i toxines que hem acumulat durant l’estiu, per quedar-nos amb els nutrients importants i millorar la nostra Energia defensiva.\nÉs per això, que l’òrgan i víscera al qual li posarem més atenció és el Pulmó i el Intestí Gros.\nEn MTX, l’estació de la tardor està governada per l’energia de l’element metall, que està relacionat amb la comunicació i els treballs de la ment.\nNo hem d’oblidar la part emocional que es desperta en aquest moment tan particular de l’any: sentiments de malenconia i tristesa que poden condicionar el nostre ritme quotidià.\nRenovació, depuració i alimentació:\nAmb la tardor, una època de renovació comença a sorgir: es produeix la caiguda del cabell com la de les fulles en els arbres.\nTambé brollen les lesions de la pell, com èczemes, dermatitis, psoriasi, … etc, i els trastorns des del nas fins als pulmons, incloent la gola.\nÉs època de netejar el nostre cos mitjançant complements depuratius: molt recomanable la carxofera, el groseller, el rave negre o l’all.\nL’all és una important ajuda per als pulmons, bon netejador corporal i una útil herba preventiva.\nEl gingebre és un potent estimulant diari per obtenir més calor corporal i aclarir els pulmons.\nLa dieta de tardor ha de ser més rica, més completa i més calòrica que a la primavera per poder preparar-se pel fred de l’hivern.\nHem ingerir més aliments que regulin l’activitat intestinal, com cereals integrals, fruites o fibra vegetal.\nPer als trastorns relacionats amb el pulmó podem augmentar el consum d’aliments picants que ofereixin una calor intern per protegir-nos de les síndromes per vent fred típics d’aquest canvi, ja que passem de temperatures molt càlides a molt fresques en qüestió d’hores.\nAquests aliments són: sopes calentes (carabassa), infusions, gingebre, pebre, canyella, així com els llegums.\nEls aliments per al nostre intestí gros són cereals integrals, sobretot ordi, així com verdures verdes i amargues sense oblidar les fruites (raïm, pomes, peres, pinya …).\nEls cereals integrals contenen molta vitamina B i el seu contingut en cel·lulosa ajuda a la funció intestinal, ja que estimulen una bona eliminació.\nRecorda que ….\nAixí doncs, a cuidar-se i a gaudir d’una tardor saludable !!!


Els pobles de la Conca de Barberà organitzen xerrades sobre el càncer amb motiu de La Marató de TV3 - Nova Conca\nEls pobles de la Conca de Barberà organitzen xerrades sobre el càncer amb motiu de La Marató de TV3\nDimarts, 6 de novembre de 2018 a les 12:50h\nAmb motiu de La Marató de TV3 i Catalunya Ràdio, que enguany compleix la seva 27a edició, alguns pobles de la Conca de Barberà organitzen conferències divulgatives per acostar a la població la realitat mèdica i humana del càncer, una paraula que ens serveix per referir-nos a més de 200 tipus diferents de malalties: mama, còlon, pulmó, cervell, leucèmia, limfoma, pàncrees, etc.\nAquestes xerrades, emmarcades en una intensa campanya de divulgació i sensibilització adreçada als joves de Catalunya que impulsa la Fundació La Marató de TV3, són organitzades per l’Oficina Jove de la Conca de Barberà en col·laboració amb els ajuntaments i les associacions juvenils dels pobles.\nLes conferències, que aniran a càrrec de professionals de la salut amb suport de material gràfic i de la projecció d’un vídeo didàctic, tindran lloc en els municipis següents:\n· Montblanc, 16 de novembre, a les 18.30 h a la Biblioteca comarcal Conangla i Fontanilles\n. Barberà de la Conca el divendres, 23 de novembre a les 18.30 h a la sala d’Àudio.\n· Vilaverd el divendres, 23 de novembre a les 20.00 h al local social.\n· Vimbodí i Poblet el divendres, 30 de novembre a les 19.00 h al centre cívic.\n· L’Espluga de Francolí el dilluns, 10 de desembre a les 18.00 h a l’Auditori Carulla Font.\n· Rocafort de Queralt el dissabte, 15 de desembre a les 17.30 h al local cultural.


Un llibre sorprenent, agosarat i d’altíssima qualitat literària.\nAquest és un llibre sobre el cos. Sobre un cos que estima i és estimat. Un cos que també és abusat, violentat a través del sexe i el part, de l’avortament i la sang, de la brutícia. Materials no artístics en mans d’una pintora que escriu, d’una escriptora que mira.\nL’anguila aborda la memòria i l’herència, parla sobre naixements i pèrdues, sobre el desig que traspassa generacions, els gestos apresos i truncats. Sobre rebel·lions i fugides, sobre l’amistat i sobre Xile.\nÉs el retrat d’una dona que assumeix els riscos de mirar enrere sense veladures i es dirigeix cap a una vida nova.\n«Paula Bonet, sense compassió i sense autocomplaença, escriu una novel·la de formació amb final feliç: el món es comença a transformar, i una dona s’autoretrata amb la carn de l’escriptura, els àcids i l’oli. Bonet construeix el seu cos amb tots els llenguatges de la matèria fumigant els mals esperits i el perill dels preceptors, els pigmalions, els homes més cultes i admirables que s’enformen nostres desitjos i els converteixen en espina. Contra la violència de les espases incrustades a la vagina-beina, ara Bonet parla d’amor i de com unes dones aprenem d’altres »(Marta Sanz).\n«Paula Bonet és una extraordinària i intrèpida artista, esculpeix les paraules com si es tractés d’un material rotundament nou» (Nell Leyshon).\n«L’obra pictòrica de Paula Bonet a molt pocs anys ha passat de necessària a imprescindible. Amb L’anguila apunta el mateix camí en la literatura. Veritable i minuciós estudi anatòmic de les relacions de poder que es donen entre els cossos, els seus abusos, les seves trampes i l’esplendor que s’eleva quan és doblegada tota aquesta misèria. De fons, la solidesa d’un emocionant relat que, com un homenatge a tot el vital, fon a l’autora amb el seu més propera arqueologia familiar »(Agustín Fernández Mallo).\n«Ens convenen idees i una energia que siguin diferents. I la renovadora obra de Paula Bonet, al desmarcar-se del que venim escoltant tota la vida, ens transporta a un art enginyós, complex, savi, que fa avançar permanentment els nostres límits »(Enrique Vila-Matas).\n1a edició, març 2021


Rellotge Casio Edifice EFR-566BL-2AVUEF|Rellotges Casio| Rosich Joiers\nRellotge Casio Edifice EFR-566BL-2AVUEF\nEdifice de Casio torna a enlluernar amb el EFR-566BL-2AVUEF, un rellotge amb estil i molt complet amb detalls blaus del cronògrafs i l'esfera. És esportiu alhora que elegant, amb corretja de cuir i vidre mineral. Una peça perfecta, per comoditat i estil casual per poder portar cada dia.\nCorretja de cuir autèntic. La corretja de cuir autèntic d'alta qualitat combina una gran resistència amb un aspecte distingit i una gran comoditat.\nCompte enrere bisell. El bisell de compte enrere ajuda a controlar un temps de compte enrere. Per a això, giri el bisell de compte enrere en sentit contrari a les agulles del rellotge fins al temps desitjat, que s'ha de comptar cap avall. Això fa un seguiment del temps restant fins que s'aconsegueix el punt zero.\nBisell amb acabat IP. El bisell de el rellotge està recobert de manera elaborada d'acord amb l'anomenat "procés de xapat en ions" i ofereix l'avantatge d'una major resistència al ratllat.


La Junta Local de Seguretat aborda el dispositiu especial per al Preolímpic | Valencia Extra\nLa reunió ha servit també per a renovar el conveni de col·laboració del programa VioGén\nLa Junta Local de Seguretat Ciutadana de Llíria s’ha reunit hui sota la presidència de l’alcalde Manolo Civera. La reunió, amb la presència de representants de la Subdelegació del Govern i dels cossos i forces de seguretat de l’Estat, ha servit per a dissenyar, entre altres punts, el dispositiu especial per al Preolímpic d’Handbol femení. Aquest gran esdeveniment esportiu se celebrarà en el Pavelló Pla de l’Arc del 20 al 22 de març.\nD’altra banda, s’ha acordat la renovació del conveni de col·laboració entre l’Ajuntament i la Delegació del Govern per al desenvolupament del sistema VioGén. Aquest programa permet el seguiment i protecció de manera ràpida, integral i efectiva de les dones maltractades i dels seus fills i filles.\nIgualment, s’ha aprovat el reglament municipal per a la taula interdisciplinària de violència de gènere. En aquest òrgan intervenen tots els agents socials implicats en aquestes qüestions, per a la valoració de cada cas i l’establiment de protocols d’actuació coordinats per a la protecció de les víctimes.\nFinalment, s’han tractat també les actuacions prèvies de les pròximes festes de Sant Vicent, per a garantir la seguretat en aquestes celebracions.


23/11/2015 Dídac López\nLa petjada que un autor pot fer damunt de la literatura universal es pot mesurar en el grau que el seu nom entra en la vida quotidiana. Així, per exemple, el Diccionari de l'Institut d'Estudis Catalans defineix com a primera accepció de "kafkià o kafiana", "relatiu o pertanyent a l'escriptor txec Franz Kafka o a la seva obra". Això té un cert mèrit en una llengua com la nostra, que no fa a la lleugera la derivació d'un adjectiu a partir d'un nom personal. En alemany, la llengua de Kafka, això és més habitual, amb la formació de "kafkaesk". La rellevant, però, és la segona accepció de "kafkià o kafkiana": "angoixós, opressiu". I, tot seguit, el DIEC afegeix un exemple força estúpid: "Van viure una situació kafkiana". Tanmateix, "situació kafkiana" és possiblement el sintagma on més sovint apareix l'adjectiu en aquest sentit.\nEn d'altres diccionaris trobarem més matisos a la idea d'angoixa i opressió: absurd, desorientador, amenaçador, complex, distorsionat, perillós, etc. Certament hi ha quelcom de comú en el patiment del viatjant Gregor Samsa ("Die Verwandlung", redactada en 1912 i publicada en 1915), de l'empleat de banca Josef K. ("Der Process", redactada en 1914 i publicada pòstumament en 1925), de l'agrimensor K. ("Das Schloss", redactada en 1922 i publicada pòstumament en 1926) i de l'ascensorista Karl Roßmann ("Amerika", redactada en 1912 i publicada pòstumament).\nEls quatre personatges citats se les han de veure amb experiències angoixants, opressives, absurdes, desorientadores, amenaçadores i complexes, bé sigui contra el propi cos (Samsa), contra un aparell judicial (Josef K.), contra una administració (K.) o contra companys de peripècies (Rossmann). Dels quatre exemples citats, els més coneguts, tres corresponen a obres públicades pòstumament per Max Brod (1884-1968), contra la voluntat del mateix Kafka. Brod retingué els originals de Kafka fins a la seva mort a Tel Aviv, i no és fins el 1982 que comencen a publicar-se'n edicions crítiques.\nLa recepció de l'obra de Kafka, després de les publicacions citades de Brod de 1925-1927, prengué aviat les característiques que no l'han abandonada, i que resum l'ús de l'adjectiu "kakfià". "El món de Kafka és sens dubte terrible", escrivia Hannah Arendt amb motiu del vintè aniversari de la mort de l'autor. Era el 1944, i Arendt continuava: "Avui sabem, segurament millor que anys enrera, que aquell món és quelcom més que un malson i que, al contrari, encaixa estructuralment, amb exactitud inquietant, amb la realitat que se'ns obliga a viure". En aquesta realitat Arendt veu "la ficció d'una competència universal" i "l'aparença d'una laboriositat sobrehumana".\nArendt, en aquest article, insisteix en el fet que els personatges de Kafka no són simples persones corrents. No són pas revolucionaris. Arendt els resum així: "el personatge descobreix que el món i la societat de la normalitat són, de fet, anormals, que les sentències emeses pels prohoms de prestigi reconegut són de fet demencials, i que els actes que es deriven de les regles d'aquest joc són de fet desastrosos per a tots".\nMichael Löwy, bo i acceptant aquestes premisses, resumia els vincles entre Franz Kafka i el socialisme llibertari en un article que fou publicat en anglès per New Politics l'estiu del 1997 (http://theanarchistlibrary.org/library/michael-lowy-franz-kafka-and-libertarian-socialism). Löwy començava amb una biografia política de Kafka, i continuava amb un repàs de l'obra on més explícitament es troba el conflicte amb "l'aparell" (Der Process i Das Schloss). Löwy recorda les paraules escrites ja per Benjamin en el 1938 sobre la perspectiva de Kafka, que seria la de "un ciutadà modern que se n'adona que el seu destí és determinat per un aparell burocràtic impenetrable l'operació del qual és controlat per procediments que romanen ombrívols fins i tot pels qui duen a terme les seves ordres i 'a fortiori' pels qui són manipulats".\nEl mes passat, fins i tot, Alexander Billet, a les pàgines de Jacobin Magazine, s'ocupava de Gregor Samsa (https://www.jacobinmag.com/2015/10/metamorphosis-prague-spring-german-expressionism/). Samsa no se les ha de veure amb cap aparell burocràtic, sinó amb la seva pròpia "metamorfosi" i, tanmateix, Billet gosava veure en ell una alegoria de "la banalitat del terror en un món dominat pel capital".\nBillet basa la seva argumentació en la vida militant de Kafka en el 1912. Kakfa encara no havia fet els trenta anys, car havia nascut a Praga el 3 de juliol del 1883. Era fill del matrimoni format per Herrmann Kafka i Julie Löwy. Si el pare regentava una botiga de complements, l'avi patern era fabricant de cervesa. Si els Löwy pertanyien a la burgesia d'expressió alemanya, els Kafka provenien del proletariat rural d'expressió eslava. És simptomàtic de Hermann Kafka fos membre de la junta directiva de la sinagoga del carrer Heinrichgasse, fundada en 1890 com el primer centre de culte hebreu que havia adoptat el txec com a llengua preferent. Tanmateix Kafka educà els seus fills en alemany, una vegada ja havia passat a la sinagoga Pinkas, germanòfona. L'alemany continuava com la llengua de prestigi a Bohèmia, integrada en l'Imperi Austro-hongarès, per bé que a Praga mateix la població germanòfona era del 8% en el tombant de segle. De totes formes, Kafka tenia un domini del txec parlat i escrit com no el tingueren la majoria d'escriptors praguencs de llengua alemanya.\nLa polarització nacional entre alemanys i txecs es deixà sentir a Praga ja en els anys 1890. A Kafka li tocava anar amb els "alemanys", encara que recordava també a casa com el seu pare no tenia problemes "en malparlar contra els txecs, després contra els alemanys, després contra els jueus, i no tan sols en alguns aspectes concrets sinó en tot, de manera que al final no quedava ningú dempeus". El pare orientà la formació de Franz Kafka cap a la funció pública, i això passava per fer un batxillerat humanista. Als 14 anys comença a escriure diaris. Als 16 anys, Kafka ja s'interessava per l'associació "Escola Lliure" i havia llegit Darwin i Haeckel, que l'allunyaren del dogmatisme religiós. Alhora, Kafka comença a inclinar-se pel socialisme.\nUn dels companys en aquesta aproximació al socialisme fou Rudolf Illowý, company de batxillerat. Les lectures de Aleksandr Herzen (1812-1870), Piotr Kropotkin (1842-1921) i Petr Bezruč (1867-1956) el condueixen a un socialisme més antiestatista, de tall eslau. Quan Illowý fou expulsat de l'institut, Kafka quedà com l'únic alumne explícitament socialista, amb un clavell vermell al trau. En una reunió de Altstädter Kollegentag fou l'únic que s'alçà dempeus per cantar "Die Wacht am Rhein", amb la qual cosa fou expulsat d'aquesta associació.\nIngressà a la Karl-Ferdinands-Universität de Praga el 1901. Començà estudis de química, però dues setmanes més tard ja s'havia passat al dret, més del gust del pare. A final de curs, però, ja s'estimava més les humanitats, en particular la filologia i la història de l'art, però de totes manera continuà amb el dret. Es llicencià al final del vuitè semestre. El 18 de juny del 1906, Kafka es doctorà en dret amb una tesi dirigida per Alfred Weber. El curs 1906-1907 el dedicà a fer les pràctiques en un bufet d'advocats, i l'1 d'octubre del 1907 entrà a treballar com a auxiliar en Assicurazioni Generali, la companyia d'assegurances amb seu a Trieste. L'agost del 1908 ingressà en l'Institut d'Assegurances d'Accidents de Treball del Regne de Bohèmia com a auxiliar interí. Després seguiran promocions successives: consultor (1910), vicesecretari (1913), secretari (1920) i secretari general (1922).\nVa viure, doncs, des de l'Institut el període de la guerra i l'enfonsament de l'Imperi Austro-hongarès, del qual sorgí la República Txecoslovaca. La majoria de treballadors de l'Institut eren de llengua txeca, de manera que la transició d'un règim a l'altre fou esmorteïda. La feina posava Kafka en contacte amb l'estat de coses de la indústria. Kafka es plany dels empresaris "que proven de substraure's fraudulentament de les aportacions econòmiques" però també de la "total indiferència" dels treballadors. La patronal, abans i després de la guerra, va fer campanya contra les assegurances obligatòries. A més de la gestió jurídica d'indemnitzacions, Kafka publicà articles sobre la prevenció d'accidents laborals.\nL'octubre del 1909, Kafka assistí per primera vegada a una conferència de Klub Mladých contra l'afusellament a Barcelona de Francesc Ferrer i Guàrdia. El juliol del 1910, en una manifestació en protesta contra l'execució a Paris de l'anarquista Jean-Jacques Liabeuf, Kafka fou detingut per desobeir l'ordre policial de dissolució. El Klub Mladých seria desmantellat el 10 d'octubre del 1910, presentat a la premsa com una "organització juvenil anarquista". Kafka també assistí a mítings socialistes, particularment els de František Soukup (1871-1940).\nEn el 1912, Kafka fou detingut arran d'una assemblea de protesta.\nEntre els papers personals s'ha trobat, redactat en el 1918, un programa titulat "La classe obrera sense propietat privada", estructurat en "deures i drets". Kafka desconfia de les institucions estatals, i del seu mateix Institut al qual qualifica de "nius de buròcrates". En referència als treballadors víctimes d'accidents laborals, comentarà a Max Brod:\n"Quina gent més resignada. Venen a nosaltres a suplicar. Per comptes d'assaltar l'edificis i fer-lo bocins, venen a suplicar".\nCom si fos un dels personatges de Das Schloss, però no l'agrimensor K., sinó qualsevol dels homes i dones amb els quals K. ha d'interactuar, Kafka escriu programes socialistes mentre té en molt poca estima la capacitat i la consciència dels treballadors. És conscient de la impotència de l'Institut envers la sinistralitat laboral, però tem que la patronal aconsegueixi eliminar l'assegurança obligatòria. S'interessa per la literatura txeca, però no prova de fer el pas d'escriure en txec. S'interessa per la llengua jídisch i comença a aprendre hebreu en el 1921, alhora que formula la seva admiració pels esforços dels sionistes a Palestina, mentre reconeix que pràcticament no li queda res de jueu. Fa girar la seva vida al voltant de l'escriptura, malda per publicar en condicions una obra de qualitat i alhora encomana a Max Brod de cremar tots els seus quaderns, com ell mateix havia fet amb els quaderns de la primera joventut.


Hollande: “L’austeritat no pot ser una condemna” - Manifesta\nHollande: “L’austeritat no pot ser una condemna”\nLa segona volta de les eleccions franceses han donat la presidència de la República al socialista François Hollande, una victòria que les enquestes ja preveien i que s’ha anat perfilant al llarg d’una campanya que ha convertit el flanby d’Hollande –com l’anomenaven els seus propis companys de partit– en el candidat que, en el debat televisat de la setmana passada, va mostrar temperància i fermesa davant un Nicolas Sarkozy agressiu, crispat i que molts analistes van percebre com a vençut. François Hollande es va imposar amb un 51,62% dels vots a Nicolas Sarkozy, que va sumar un 48,38% , en unes eleccions amb una participació del voltant del 80%.\nDe la mateixa manera que les eleccions als Estats Units plantegen qüestions d’abast global que esdevenen debats universals, les presidencials franceses són també una referència clau de les discussions a nivell europeu i els debats i reptes a què haurà de fer front la Unió Europea i els governs dels respectius estats membre en els propers anys. Temes que, de fet, no estan tan allunyats del protagonisme que sembla haver adquirit a la campanya presidencial dels Estats Units el debat sobre el paper de l’Estat a les societats, el seu pes i intervenció. Una qüestió que a França ha anat acompanyada de qüestions com la immigració, la seguretat, l’ocupació i altres termes que el diari EL PAÍS resumia ahir a l’article Palabras clave de una áspera campaña.\nTot i que reduir les qüestions clau de la campanya electoral francesa a la dicotomia austeritat vs creixement, atorgades a dreta i esquerra respectivament, és massa simplista, el cert és que el discurs de François Hollande a favor del creixement i qüestionant l’austeritat com a única resposta ha marcat un punt d’inflexió en els discursos europeus. I això deixant també al marge la part de càstig que els votants francesos han aplicat al president sortint, una actitud que ja s’ha observat en altres països europeus on els governs han caigut degut a la seva gestió de la crisis.\nEls mitjans de comunicació s’han fet ressò d’aquest punt d’inflexió parlant, entre altres, d’un nou rumb, de canvi en les polítiques i de nova perspectiva per a l’esquerra europea. D’altres, ho han fet alineant-se amb el pensament dels més crítics i escèptics que no veuen marge d’acció per Hollande i el perceben més com a un perill i amenaça. En qualsevol cas, el cert és que ja fa setmanes que a Europa s’ha obert la porta a una austeritat comptabilitzada amb una agenda de creixement. Avui dilluns, passades unes hores del recompte electoral, ja apareixien titulars informant del càstig a les borses europees i Angela Merkel, conscient del nou soci europeu socialista, ha convidat Hollande a viatjar a Berlin.\nMentrestant, a Grècia, els partits tradicionals han estat els grans derrotats a les eleccions legislatives, on el votants han expressat el seu desencís, frustració i ràbia cap als partits polítics que van donar suport als plans d’ajustos i on partits com el de l’extrema esquerra i l’ultradreta han donat la sorpresa. Sembla que potser sí podem parlar d’inflexió o, com a mínim, escoltar veus que diuen que diran coses diferents.\nEn qualsevol cas, en ambdues situacions, reptes apassionants i alhora complexos per a la comunicació política.


'The Killing of Marilyn Monroe' explora els plans de Sinatra per casar-se amb Monroe - Històries\nPodcast explora per què Frank Sinatra es va negar a casar-se amb Marilyn Monroe pel pla 'Suïcidi' — 2022\nEpisodi del 16 de setembre de L'assassinat de Marilyn Monroe brilla una nova llum sobre la divisió entre ella i Frank Sinatra . Destacat a Apple i altres serveis de transmissió de podcasts, L'assassinat de Marilyn Monroe se centra en la vida i la mort de la icona sensacional. 12 episodis explorats conspiracions i avaluar els fets per concloure per què es va cremar una estrella als 36 anys.\nEl periodista d’entreteniment Charles Casillo s’obre en l’episodi de dilluns. Ell i la famosa Mark Bego van analitzar els precedents establerts pel primer de Monroe relacions i la decisió de Sinatra de no casar-se amb Monroe. En última instància, el seu advocat el va descartar a causa de la problemàtica vida personal de Monroe.\nL’amor era a l’aire\nMarilyn Monroe i Frank-Sinatra / Col·lecció Moviestore / REX Shutterstock\nAlex i Nicky casa completa\nLa primavera del 1961 va portar flors fresques, pluja fresca i una relació potencial. Monroe i Sinatra es van conèixer per primera vegada el 1954 i després van començar a sortir amb ell el 1961. James Kaplan, autor de Sinatra: el president afirma al seu llibre que el seu amor era mutu i igual. Els extractes de llibres citen Milt Ebbins, gerent del talent, que va dir: “Hi havia sens dubte, Frank estava enamorat de Marilyn . '\nactors de lenny i squiggy\nFins i tot després d’una intensa excavació d’arxius, hi ha molt debat sobre la naturalesa de la seva relació. L'assassinat de Marilyn Monroe dóna suport a la creença que Sinatra la cuidava profundament. El llibre i la investigació de Kaplan ho avalen. No obstant això, potser en part a causa de la desordenada història de Sinatra amb les relacions, una teoria popular és que ell la va deixar sense cura tot i conèixer els seus pensaments suïcides . De la mateixa manera, altres encara suggereixen que ho va proposar perquè volia salvar-la.\nQuè va causar l'assassinat de Marylin Monroe?\nL'assassinat de Marilyn Monroe / Apple\nEscoltar el podcast significa escoltar-ne molts de diferents factors simultàniament a la vida de Monroe. Totes són causes suggerides, directament o no, de la seva prematura mort. El paper de Sinatra es troba amb un debat similar. El confident de Sinatra afirma: 'Ell li va preguntar i ella va dir que no'. Per altra banda, fonts afirmen que el seu advocat va posar fi al pla . L'assassinat de Marilyn Monroe afirma això. Aquesta interrupció, si es va produir, va salvar la carrera i la imatge de Sinatra. Poc després d'unes vacances per ajudar-la a curar-la, Monroe es va treure la vida.\nFotos de l’escena del crim de 2pac\nUna font important de respostes prové de la mateixa Marilyn Monroe. Gran part dels seus escrits van ser arxivats amb cura. Al·ludeix la seva escriptura matrimonis amb problemes i records dolorosos . Fins i tot els malsons van assolar l’estrella, segons el seu treball. Sobretot tenia por de decebre els altres. A mesura que la veritat i l'especulació es barregen, només es pot desitjar que els altres no causin decepció a Monroe.\nAna De Armas es transforma en bomba Marilyn Monroe per a Netflix Biopic.\nsignificat de melmelada de dama criolla\nactriu casada amb fills\nreba mcentire significat de fantasia\nrepartiment d’ombres fosques on són ara\ncost de les coses el 1960


Berber homenatja els clàssics\nLa Caixa inaugura avui una retrospectiva sobre l'artista bosnià Mersad Berber\nCaterina Tugores | 07 juliol 2009\nLa Fundació La Caixa acollirà a partir d'avui l'exposició de Mersad Berber. A partir d'una trentena de pintures, aquesta mostra serà la més completa que s'hagi pogut veure mai sobre el treball de l'artista bosnià. La retrospectiva farà un repàs complet de la seva trajectòria des de la dècada dels setanta fins avui, amb l'exhibició d'obres de sèries encara inacabades. Mersad Berber, nascut el 1940, es declara defensor de l'art figuratiu i del llenguatge pictòric. La tècnica de l'artista l'ha portat a expressar-se amb el gravat i a concebre llibres d'artistes i, fins i tot, films d'animació. La seva obra reflexiona sobre els homes i les dones actuals i la seva reacció davant situacions tan tràgiques com la guerra, entre d'altres.\nL'exposició s'estructura al voltant de sis sèries en les quals fa una recreació al món bizantí, a més d'una presentació dels desastres de guerra que el pintor ha viscut de prop. Dins l'obra de Mersad Berber conviuen moltes tècniques, tot i que el tret més característic de la seva obra se centra a pintar cavalls forts i pacients que no són altra cosa que els vehicles que fa servir Berber per expressar les emocions més tràgiques i terribles.\nLluny dels centres consolidats de l'art contemporani, el pintor ha superat barreres que li han permès aconseguir un prestigi internacional.


Pearl Jam, el poder redemptor de la música\nEl grup de Seattle, un dels més estimats del rock alternatiu dels anys 90, actuarà a Barcelona 12 anys després de la seva última visita. Els seus fans estan d’enhorabona\nTot just ara fa un any, Pearl Jam era reconegut amb un dels màxims honors per a un grup de rock: formar part del Rock and Roll Hall of Fame. David Letterman els presentava dient que les coses van canviar en el món de la música amb la publicació de Ten (1991), el seu disc de debut, i les cortines de l’escenari del Barclays Center de Nova York recordaven l’apoteòsica actuació dels premis MTV de l’any 1993, en què el grup de Seattle va acabar cantant Rockin’ in a free world amb el padrí del grunge, Neil Young. Fins i tot els discursos d’agraïment dels membres del grup, dividits entre la frenètica enumeració de bandes que els havien inspirat -amb fervor gairebé adolescent- i la reivindicació política (“El canvi climàtic és real, això no són fake news ”), semblaven decidits a fer-nos tornar als anys 90, una dècada que s’encetava amb la publicació del segon disc de Nirvana, Nevermind (1991), i el debut de Pearl Jam. De crítiques, conspiracions i rivalitat entre les dues bandes se n’ha parlat fins a l’extenuació. Són molts els que consideren que Kurt Cobain i companyia van marcar l’inici del grunge com a moviment musical, però d’altres consideren Pearl Jam com la verdadera influència.\nTen va escalar les llistes d’èxits amb una velocitat supersònica i va alçar veus molt crítiques pel camí. El mateix Cobain els titllava en una entrevista al fanzín Flipside de “titelles de les companyies discogràfiques” i els acusava d’haver pujat “al carro de la música alternativa”. Però Pearl Jam s’assemblava més a un organisme cultural viu que a una boy band del grunge. Potser pel fet que la majoria dels seus membres provenien de bandes destinades a ser els primers Nirvana -Mother Love Bone i Green River, les dues extingides abans d’enlairar-se-, Jeff Ament, Stone Gossard, Mike McReady i Dave Krusen, juntament amb el cantant Eddie Vedder, havien experimentat la frustració de fer torns nocturns en feines de merda i coneixen el poder redemptor de la música.\nTen va encapsular tot això en 11 cançons. Al celebrat debut el seguiren discos com Vs. (1993) i el marcadament més punk Vitalogy (1994). Tot i que cap dels dos àlbums van arribar a superar els més de deu milions de còpies venudes de Ten, seguien col·locant-se als primers llocs de les llistes d’èxits. Un fet bastant remarcable si tenim en compte que es tracta d’un dels períodes més complexos del grup: no oferien pràcticament entrevistes, publicaven en vinil, es negaven a fer videoclips -exceptuant Do the evolution amb el dibuixant Todd McFarlane-. Frustrats davant del preu exorbitant de les entrades de la seva gira, emprengueren accions legals contra Ticketmaster en una batalla que els va portar a una gira independent ruïnosa i gairebé a la desaparició del grup.\nCom tants altres grups dels 90 com Fugazi, Sleater-Kinney i Alice in Chains, la música de Pearl Jam trencava amb la frivolitat de la dècada anterior per ocupar-se de temes com la política, el feminisme i la violència. Els discos se succeïen - No code, Yield, Binaural, etc.- mentre creixia l’activisme de la banda a favor dels drets humans, l’ecologia i el canvi polític sense oblidar-se dels fans, quinta essència del grup. Convertits en una espècie d’U2 sense l’evasió d’impostos, les sales petites van donar lloc als estadis i Eddie Vedder adquiria una aura semimessiànica que dividia encara més fans i detractors. La lenta dissolució del grungees tornava tangible a la segona meitat de la seva carrera mentre s’abraonaven al rock més clàssic i menys èpic. Hi ha una cosa que no ha canviat i que fa que fins i tot els fans escèptics (els mateixos que encara no han escoltat cap dels tres últims discos) es freguen les mans quan pensen en el pròxim dia 10: els seus directes. I per cert, s’acaba d’inaugurar l’exposició 22 anys de Pearl Jam a Barcelona, organitzada per Estúpida Fregona al CC Sagrada Família, el portal més important del nostre país dedicat al grup de Seattle.


c.e.azimut: moonlight raid - nalgene\nmoonlight raid - nalgene\nDissabte 26 de juliol va tenir lloc la MOONLIGHT RAID 2008- NALGENE.\nLes característiques del MLR continuen essent les mateixes del seu inici; una cursa d’orientació, nocturna, per parelles i amb mapa cartogràfic. Cada any, però. canvia la zona de cursa i les característiques tècniques d’aquesta, depenent de qui s’encarrega del disseny dels circuits. A voltes és més física, a voltes més tècnica, a voltes combina amb dos elements, etc.\nEnguany, la cursa va ser dissenyada per l’Ivan, que va preparar dos circuits força tècnics i amb desnivell. El primer llarg, amb 30 balises i la dificultat d’intentar fer-ho en no més tres hores. El segon, el curt, amb 14 balises i accessible per fer-ho en tres hores. La característica diferencial d’enguany era que totes les balises estaven localitzades en mulasses o barraques de pedra seca, pous de glas i runes, amb el que els corredors podien descobrir i conèixer molts d’aquests elements característics de la zona i de la història i que gairebé sempre ens passen desapercebuts si no estan a tocar del mateix camí.\nLa MLR, però, continua conservant l’esperit d’encontre per anar a entrenar aprofitant que per la nit fa menys calor, que en algunes valls i fondalades s’està molt a gust i que des de les carenes en aquesta època de l’any un pot ser observador de castells de focs de qualsevol dels municipis que fan festa Grossa. Tanmateix aquest bon rotllo i l’ esperit amb el que es va crear ara fa uns anys, no ha estat mai mancat del competitiu, que els mateixos actors li donem. Som així, sempre es tracta de tenir un repte; quedar primer, fer-ho millor que l’any anterior, guanyar a aquesta o aquella parella…el que sigui.\nTot plegat, a les nou del vespre ens varem anar trobant tots a la part alta de la urbanització de les Palmeres a Canyelles. A tres quarts de deu, es va fer la xerrada informativa de com anirien les curses. Indicacions per a la llarga, valor de les balises, temps, penalitzacions…Indicacions per a la curta.\nLa cursa llarga era en modalitat escore i com que ja preveiem que caldria triar recorreguts, es va donar la sortida a tots els competidors en massa a les deu en punt. Sortida tipus Lemans, Els corredors a una banda del carrer i els mapes situats a l’altra banda; espectacular.\nEls de la curta, per evitar el màxim possible que es trobessin tots junts, es va donar la sortida a intervals de dos minuts.\nPer a la migrada organització (Ivan i Ricard amb la inesgotable presència a darrera hora de l’Iker) el temps va anar passant “amenitzat” per la tremenda orquestra que actuava al ball de festa major de la urbanització i aprofitant per menjar un entrepà.\nEls corredors van apurar el temps al màxim i fins a 5 minuts abans del tancament horari no van aparèixer en la seva majoria. Llavors tot va anar molt ràpid. Arribar prendre temps, comptar punts de balises….. veure una mica de refresc, comentar la jugada…\nBé, així es com va quedar la cosa:\nlloc noms punts temps\n1er Maria Montanyans i Dani R. Casanova 140 2:36\nTot plegat, esperem que els que vareu poder córrer us ho haguéssiu passat bé.


Impulsen una Associació d'Amics del Monestir de Sant Daniel de Girona - Diari de Girona\nImpulsen una Associació d'Amics del Monestir de Sant Daniel de Girona\nL'entitat, que vol divulgar-ne la història i ampliar el cercle de persones que el freqüenten, es presentarà públicament dissabte vinent, dia 30\nEl claustre del Monestir de Sant Daniel. aniol resclosa\nEl claustre del Monestir de Sant Daniel.\nL'Associació d'Amics del Monestir de Sant Daniel, que es va constituir oficialment el passat 15 de juliol i es va posar en marxa al mes de setembre, ja s'està donant a conèixer. Es tracta d'un projecte que ve de lluny i que va ser anhelat per diferents persones en diverses etapes, entre les quals el metge Josep Cornellà i l'educadora Núria Terés.\nEl monestir benedictí de Sant Daniel de Girona és, amb més de mil anys d'història, un dels més antics de Catalunya. En els últims temps, un grup de persones que freqüenten el monestir -ja sigui amb les Vespres participades, l'hostatgeria o altres activitats de voluntariat i suport- han cregut convenient fer aquest pas per tal de crear una associació que ha de facilitar l'ampliació del cercle de persones que coneguin, estimin i donin suport als serveis i activitats del monestir. El seu objectiu principal és, doncs, difondre el monestir i la seva història -especialment l'hostatgeria- i oferir suport a les monges en aquells àmbits que necessitin, però també fomentar l'espiritualitat (especialment la benedictina) a través de compartir la pregària de les vespres i d'activitats similars.\nPer aconseguir-ho, des de l'Associació tenen la intenció d'ampliar la col·laboració amb altres entitats, associacions i institucions que facilitin la realització d'activitats culturals, tradicionals i religioses al monestir. De fet, volen treballar especialment amb l'Associació de Veïns de la Vall de Sant Daniel.\nLa presentació pública de la nova associació tindrà lloc el proper dissabte, 30 de novembre, al Claustre del Monestir, a partir de les cinc de la tarda. Prendran la paraula per fer parlaments la priora del monestir, Maria Assumpció Pifarré; la presidenta de l'Associació de Veïns de Sant Daniel, Laia Martín; i dos membres de la nova Associació d'Amics del Monestir: Carme Panella i Albert Quintana. Tot seguit tindrà lloc un brindis i una petita celebració amb coca de l'Ermessenda, i en acabar es farà una visita guiada pel monestir. Potseriorment, a les set de la tarda, a l'església, hi haurà les Primeres Vespres d'Advent i uns tastets musicals a càrrec del Cor dels Amics del Monestir.


Cada dia és 8M a la UB!actes acadèmics i inst...Català7 març 2022156El rector, Joan Guàrdia, i la vicerectora d’Igualtat i Gènere, Montserrat Puig, posen en relleu la importància de celebrar el 8-M i recorden que les accions per promoure la igualtat entre homes i dones s’han de fer durant tot l’any, perquè cada dia és 8 de març. «Cal anar treballant dia a dia, perquè encara queda molt per fer», recalca la vicerectora Puig.\nLliurament del Premi Rosalind Franklin i lectura del manifest 8Mactes acadèmics i inst...Català2 març 2022308El dimarts 8 de març de 2022 a les 12h. a l’Aula Magna de l’Edifici Històric té lloc el lliurament del Premi Rosalind Franklin al millor treball final de màster amb perspectiva de gènere i lectura del manifest 8M.\nI Jornada de reflexió per a la Introducció de la perspectiva de gènere a la docència a la UBactes acadèmics i inst...Català23 febr. 20228544El 4 de març de 2022 a l’Aula Magna de l’Edifici Històric, té lloc la 'I Jornada de reflexió per a la Introducció de la perspectiva de gènere a la docència a la Universitat de Barcelona' presentada per la Dra. Montserrat Puig, vicerectora d’Igualtat i Gènere, i conduïda pel Dr. Carles Ciudad, catedràtic de la Facultat de Farmàcia i amb la ...\nII Jornades IEM-IRCVM - I Seminari Permanent Dones a l'Edat Mitjana. Jornada 16 de novembrehistòriaCastellà1 des. 20214498El 16 de desembre de 2021 a la Sala de Professors de l'Edifici Josep Carner, Aula 111, tenen lloc les II Jornades IEM-IRCVM: Diàlegs sobre l'Edat Mitjana al segle XXI. Docència, recerca, divulgació; que juntament és el I Seminari Permanent Dones a l'Edat Mitjana.\nL’educació superior en el món actual. Disseny universal de l’aprenentatgeeducació i pedagogiaCatalà17 nov. 2021482El disseny universal de l’aprenentatge (DUA) proposa crear entorns educatius que s’adaptin a totes les persones. Va molt més enllà de l’acompanyament dels estudiants amb necessitats especials: convida a diversificar i expandir les possibilitats d’aprenentatge de tothom mitjançant el disseny d’entorns d’aprenentatge i l’aplicació de metodologies ...\nEn estat de por. El discurs polític de les pintures del Prado als murs de la UBbelles artsCatalà2 nov. 20212581Conferència que porta per titol 'En estat de por. El discurs polític de les pintures del Prado als murs de la UB' impartida per Laura Mercader, professora de la UB.L'acte realitza la lectura del manifest del 25N així com la entrega de premis als millors TFGs amb perspectiva de gènere, de la convocatòria Clara Campoamor.\nL’alimentació saludable i sostenible en l’agenda de les polítiques públiquesnutrició humana i diet...Català22 oct. 2021248El 13 d'octubre de 2021 a l'Aula Magna de l'Edifici Històric de la Universitat de Barcelona, té lloc la Jornada que porta per nom 'El futur de l'alimentació'. En aquesta part de la sessió moderada per Montserrat Puig, Vicerectora d'Igualtat i Gènere (UB), hi participen:· Alvaro Porro, comissionat d’Economia Social, Desenvolupament Local i Política Alimentària de l’Ajuntament ...\nConclusions i clausura institucionalactes acadèmics i inst...Català21 oct. 2021235El 14 d'octubre de 2021 a l'Aula Magna de l'Edifici Històric de la Universitat de Barcelona, té lloc la Jornada que porta per nom 'El futur de l'alimentació'. En aquesta sessió de conclusions i clausura institucional hi formen part: Montserrat Puig, vicerectora d'Igualtat i Gènere (UB); Carme Borrell, gerenta de l’ASPB; i Gemma Tarafa, regidora de Salut, Envelliment i Cures Ajuntament de ...\nHomenatge acadèmic a la Dra. Teresa Lluchactes acadèmics i inst...Català21 oct. 20213311El dimarts 20 d'octubre de 2021 te lloc l'acte d'homenatge acadèmic a la Dra. Maria Teresa Lluch, professora de l'Escola d'Infermeria de la Facultat de Medicina i Ciències de la Salut de la UB i primera catedràtica d’universitat de l’Estat en l’àmbit de la infermeria psicosocial. La benvinguda i cloenda de l'acte hi són presents el Dr. Joan Guàrdia, rector de la UB; la Dra. ...\nEl futur de l'alimentació: Com conjugar salut i sostenibilitat. Jornada 13 d'octubrenutrició humana i diet...Català15 oct. 202171313 i 14 d'octubre de 2021. Universitat de Barcelona. Jornada dia 13En el context d’emergència sanitària, social i climàtica en el que estem immersos es essencial reconèixer el rol del sistema alimentari com a part del problema, però també com a part de la solució. I aquest és el principal objectiu d’aquestes jornades: reflexionar conjuntament, ...\nEl futur de l'alimentació: Com conjugar salut i sostenibilitat. Jornada 14 d'octubrenutrició humana i diet...Català15 oct. 202157013 i 14 d'octubre de 2021. Universitat de Barcelona. Jornada corresponent al dia 14 d'octubre.En el context d’emergència sanitària, social i climàtica en el que estem immersos es essencial reconèixer el rol del sistema alimentari com a part del problema, però també com a part de la solució. I aquest és el principal objectiu d’aquestes ...\nDieta planetària, salut i sostenibilitatnutrició humana i diet...Català11 oct. 20211432Del 18 al 22 d’octubre, els bars de les facultats de Biologia i d’Economia i Empresa serviran un menú planetari com a prova pilot. La dieta planetària és un model alimentari basat en la salut i la sostenibilitat que té en compte paràmetres com ara la compra de proximitat, el plàstic zero, la separació de residus, la reducció de malbaratament alimentari, el transport sostenible i la ...\nV Jornada de la Xarxa Catalana d’Universitats Saludables. Espai Aula Magnanutrició humana i diet...Català29 juny 2021487Dimarts 6 de juliol de 2021 de 9 a 15 h. a l'Aula Magna i Aula Ramón i Cajal de l'Edifici Històric de la Universitat de Barcelona, té lloc aquesta V Jornada de la Xarxa Catalana Saludables. L'objectiu de la jornada és mantenir els valors de la sostenibilitat emmarcant les comunicacions en els ODS corresponents.\nDia Internacional de l'Orgull LGBTI a la UBactes acadèmics i inst...Català22 juny 20215892El dia 28 de juny de 2021 a les 18h. a la Aula Magna de l'Edifici Històric de la UB, té lloc la celebració del Dia Internacional de l'Orgull LGTBI, amb la benvinguda a càrrec del Dr. Joan Guàrdia Olmos, Rector de la Universitat de Barcelona, i les ponències a càrrec de:Diego Marchante Hueso, Professor de Belles Arts a la UBBàrbara Ramajo Garcia, membre del PAS de la ...\nTaula rodona: La violència verbal quotidiana contra les donesCatalà15 febr. 20216775El dijous 4 de març de 2021 a les 12h. té lloc aquesta taula rodona destinada i oberta a tota la comunitat UB. Sessió en línia. La violència verbal quotidiana contra les dones, fenomen habitual que fa palès en el dia a dia els biaixos socials que impacten negativament sobre les dones, és encara avui un tema insuficientment abordat des de la recerca universitària, tant des de la ...


ACN Vilafranca del Penedès 17-09-2019 14:39 Lectures 2052\nImatge dels vehicles elèctrics que s'han posat a disposició dels verificadors. ACN\nEl Consell Regulador del Cava ha apostat per incorporar millores tecnològiques i sostenibles amb l'objectiu de supervisar els estàndards de garantia i traçabilitat del cava a la verema de 2019 que s'està fent aquests dies. D'acord amb el Pla Estratègic de la Denominació DO Cava, el nombre de verificadors sobre el terreny per comprovar l'entrada del raïm a bodega, el seu origen i el compliment dels requisits de qualitat ha passat de 18 a 70. A més, s'ha posat en marxa una aplicació per a dispositius mòbils per tal que els verificadors puguin transmetre en temps real les corresponents dades d'entrada de raïm a les bodegues.\nUna altre de les novetats, en aquest cas relacionada amb la sostenibilitat, és que s'ha posat a disposició dels verificadors cinc vehicles elèctrics per cobrir el 60% dels seus desplaçaments. Una iniciativa de caràcter ambiental impulsada gràcies a l'acord de col·laboració del Consell Regulador i l'empresa de Vilafranca del Penedès MEC Carsharing i Nissan para evitar les emissions de residus de gasos d'efecte hivernacle i d'emissions contaminants d'aquests desplaçaments.


Entreu dins d’aquesta espectacular casa d’esquí revestida d’acer a les Muntanyes Rocalloses del Canadà – Asigoy\nHome idees de decoració Entreu dins d’aquesta espectacular casa d’esquí revestida d’acer a les Muntanyes Rocalloses del Canadà\nby adminon octubre 25, 2021 octubre 25, 2021 Leave a Comment on Entreu dins d’aquesta espectacular casa d’esquí revestida d’acer a les Muntanyes Rocalloses del Canadà\nAquesta moderna casa d’esquí revestida d’acer dissenyada per Olson Kundig Architects es troba a Whistler, una ciutat al nord de Vancouver, Colúmbia Britànica, Canadà. Creat com un refugi familiar, aquest habitatge va ser construït per resistir el seu dur entorn de muntanya. Elevat deu peus per sobre del nivell, el nivell principal proporciona la sensació d’ocupar la copa de l’arbre alhora que sura per sobre de les nevades i la vora del llac propensa a les inundacions.\nLa casa està dissenyada com dues estructures separades connectades per un pont de paret de vidre de 80 peus de llarg. La més gran de les ales conté la sala d’estar i menjador, el dormitori principal i dues habitacions. L’ala més petita, o ala infantil, té quatre habitacions moblades amb suficients llits per allotjar els fills de la família, els seus amics i deixa espai per als futurs néts.\nEl pont no només crea privadesa entre les dues ales, sinó que també teixeix a través d’una agrupació de fulles perennes. En estendre la casa pel lloc, es van preservar els arbres i es van maximitzar les vistes. D’una banda, les finestres de terra a sostre donen a un llac de muntanya que s’estén als peus de la propietat; a l’altra banda hi ha un bosc d’avets, cicutes i trèmols.\nUn sistema d’obturador horitzontal dissenyat a mida crea privadesa i també protegeix la tapisseria i l’art de l’enlluernament de la neu. Amb controls senzills de manivela i interruptor, la façana es pot transformar de revestida de vidre a semi-exposada amb reixetes d’avet Douglas de tall cru, per protegir-se completament amb acer resistent a la intempèrie.\nA causa de la naturalesa del sòl profund suau a la vora del llac i la ubicació de la casa en una zona d’alt risc sísmic, la casa es recolza en una llosa contínua de bassa de 2 peus de gruix sobre sòl densificat, creada per una sèrie de columnes de roca vibrodensificades. que s’estenen de 60 a 68 peus de profunditat a terra. La llosa de la bassa “flota” sobre el sòl densificat que permet que la casa es mantingui estacionària durant un esdeveniment sísmic que faria que el sòl no densificat llisqui cap al llac.\nEl que ens agrada: Aquesta casa d’esquí revestida d’acer es pot protegir completament de les dures condicions meteorològiques a causa del seu entorn accidentat. Les finestres es poden exposar completament al paisatge pintoresc o parcialment protegides a l’estiu o completament abotonades. Ens encanta el disseny únic d’aquesta casa i com els dispositius operables, a l’estil de la marca registrada d’Olson Kundig, poden tancar aquesta casa quan calgui… i l’entorn de la vora del llac és impressionant!\nDigueu-nos: Quins detalls trobes més inspiradors en el disseny arquitectònic d’aquesta casa? Feu-nos-ho saber als comentaris a continuació!\nNota: Fes un cop d’ull a un parell d’altres visites de cases increïbles que hem presentat aquí a One Kindesign a la província canadenca de la Colúmbia Britànica: l’espectacular vida interior i exterior a South Pender Island, BC i Modern home a West Vancouver ofereix un estil de vida meravellós a l’interior i a l’aire lliure.\nUna gran xemeneia de formigó formada per taulers de dues cares amb portes de tancament personalitzades separa l’espai principal d’estar i menjador d’una sala de mitjans més íntima. Les portes corredisses de la xemeneia permeten al propietari ajustar la mida de l’obertura de la xemeneia a l’entorn més petit de la sala de mitjans. La planta baixa inclou un garatge, una terrassa blindada i un local d’esquí.\nPrevious Article12 maneres de reutilitzar ampolles de detergent buides\nNext Article10 idees per a decoracions casolanes de Halloween


Ségolène Royal - Viquipèdia, l'enciclopèdia lliure\n2Mandats polítics nacionals\n3Mandats polítics locals\n4Candidatura a la presidència de la República\nSégolène Royal, el 18 de setembre de 2010\n1r setembre 2017 – 24 gener 2020\nPresidenta de Poitou-Charentes\n2 abril 2004 – 21 abril 2014\n← Élisabeth Morin-Chartier – Jean-François Macaire →\n← Jean-Pierre Marché – Delphine Batho →\n← Ségolène Royal – Jean-Pierre Marché →\n← Jean-Pierre Marché – Ségolène Royal →\n23 juny 1988 – 2 maig 1992 – Jean-Pierre Marché →\nConsellera regional a França\nUniversitat de Lorena\nFundació Jean-Jaurès [ 21FP]\nJulien Hollande, Thomas Hollande, Flora Hollande, Clémence Hollande\nJacques Royal i Hélène Dehaye\nFou diputada a l'Assemblea Nacional pel departament de Deux-Sèvres, i entre 2004 i 2014, també presideix el Consell Regional de Poitou-Charentes.\nPrové d'una familia benestant de llarga tradició militar. El seu avi, Florian Royal (1891 - 1975), va estudiar enginyeria en una de les més prestigioses universitats franceses, va ser general de brigada a la marina i oficial de la Legió d'Honor (la més alta condecoració francesa). El seu pare, Jacques Royal (1920 - 1981), va ser capità de fragata d'artilleria de la marina, adjunt al batlle de Chamagne (regió de Lorena) i cavaller de la Legió d'Honor. La seva mare es diu Hélène Dehaye. Ségolène Royal va néixer en el que aleshores era una colònia francesa a Àfrica (actualment Senegal) en el si d'una família de vuit germans. Per la feina del seu pare, la família encara es va traslladar a viure tres anys a l'illa francesa de Martinica, al Carib, i finalment es van instal·lar al nord-est de França. Ha estudiat a diverses universitats parisines i ha exercit com a advocada. El seu nom vertader i que va dur fins als 25 anys és Marie-Ségolène Royal.\nVa ser la companya sentimental de François Hollande, ex primer secretari del PS, des de finals dels anys setanta fins al 2007. D'aquesta relació té quatre fills: Thomas (1984), Clémence (1986), Julien (1987) i Flora (1992). L'any 2001, quan s'aprovà el pacte civil de solidaritat (PACS), l'equivalent francès de les unions estables de parella de fet, Ségolène Royal i François Hollande van signar aquest contracte civil, assegurant-ne així la seva promoció. La parella va anunciar públicament la seva separació en plena jornada electoral presidencial, després de conèixer-se que el nou president seria el seu rival Sarkozy.\nMandats polítics nacionals[modifica]\n23 de juny de 1988 - 2 de maig de 1992: diputada per Deux-Sèvres (dimiteix per entrar al govern de Bérégovoy)\n2 d'abril de 1993 - 21 d'abril de 1997: diputada per Deux-Sèvres\n1 de juny - 4 de juliol de 1997: diputada per Deux-Sèvres (dimiteix per entrar al govern de Lionel Jospin)\n19 de juny de 2002 - 19 de juny de 2007: diputada per la 2a circumscripció de Deux-Sèvres\nMandats polítics locals[modifica]\n1983 - 1989 : regidora de Trouville-sur-Mer (Calvados)\n13 de març de 1989 - 18 de juny de 1995 : regidora de Melle (Deux-Sèvres)\n18 de juny de 1995 - 18 de març de 2001 : regidora de Niort (Deux-Sèvres)\n23 de març de 1992 - 3 d'abril de 1992 : consellera regional de Poitou-Charentes (dimiteix per entrar al govern de Bérégovoy)\n2 d'abril de 1992 - 23 de març de 1998 : consellera general de Deux-Sèvres\n2 d'abril de 2004 - 21 d'abril de 2014 : presidenta del Consell Regional de Poitou-Charentes\nSégolène Royal fou la candidata del Partit Socialista (PS) a les eleccions presidencials de 2007 després de vèncer Laurent Fabius i Dominique Strauss-Kahn en les primàries del 16 de novembre de 2006.\nEl desembre de 2005 ja s'havia declarat interessada a ser la candidata del Partit Socialista a les eleccions presidencials de 2007. Segons els sondejos realitzats, era la candidata preferida dels francesos per ocupar la presidència de la República. Ara bé, la seva candidatura fou criticada per nombrosos observadors polítics, ja que en els setze anys que portava a l'Assemblea Nacional francesa rarament havia pres posició en les qüestions de política internacional, de defensa, de política social o de política pressupostària nacional. Així, la seva popularitat en les enquestes podia radicar en el fet que sempre havia donat prioritat als temes de societat que afectaven de més a prop els electors.\nEl gener de 2006, Ségolène Royal viatjà a Santiago de Xile per donar suport a la candidatura de Michelle Bachelet, primera dona presidenta de Xile. La victòria d'aquesta, així com l'accés mesos després d'Angela Merkel a la cancelleria d'Alemanya mostrava una nova cara de la política, amb dones en alguns dels càrrecs electes més importants.\nDésirs d'avenir (Desitjos de futur) fou el nom de l'associació que donà suport a Ségolène Royal en la seva «candidatura a la candidatura» del PS per a les eleccions presidencials de 2007. És també el nom del seu web, «fòrum participatiu», creat el febrer de 2006, un web que volia ser la il·lustració de la «democràcia participativa».\nA la primera volta del 22 d'abril de 2007 va obtenir un 25,87% dels vots (9.500.012 vots), quedant per sota de Nicolas Sarkozy, però suficient per passar a la segona volta.\nEn la segona volta del 6 de maig de 2007 va obtenir un 46,94% dels vots, i perdé les eleccions per sota del conservador Nicolas Sarkozy, que obtingué un 53,06%.\nA Wikimedia Commons hi ha contingut multimèdia relatiu a: Ségolène Royal\nPàgina oficial de Ségolène Royal (francès)\nDésirs d'avenir Arxivat 2011-02-23 a Wayback Machine. (francès)\nRoda de premsa de Ségolène Royal (francès)\nObtingut de «https://ca.wikipedia.org/w/index.php?title=Ségolène_Royal&oldid=29798269»\nLa pàgina va ser modificada per darrera vegada el 28 març 2022 a les 22:52.


Avís legal – Dr. Plastik Climbing\nIdentitat del titular i de la web.- Benvinguts a la nostra web, som Dr. Plastik Climbing SL, propietaris d’aquesta web.\nDenominació social: Dr. Plastik Climbing SL\nDades registrals: inscrita en el registre mercantil de Girona, tomo X, folio Y, secció W, fulla R, inscripció 1ra.\nAdreça de contacte: carrer Mas Plentis núm. 8 17583 Fornells de la Selva (Girona)\nCorreu electrònic: info@drplastikclimbing.com\nPropietat intel·lectual.- T’informem que totes les publicacions i continguts d’aquesta web (pàgines, articles del blog, infografies, vídeos, logos, etc.) estan subjectes a drets d’autor i propietat intel·lectuals, i que nosaltres en som els seus propietaris o tenim els permisos corresponents.\nEn cap cas es transmetran o cediran aquests drets sense el nostre consentiment. Aquest consentiment ha de ser previ, explícit i per escrit.\nNormes d’ús.- La temàtica principal d’aquesta web és la difusió i comercialització dels nostres serveis i productes, així com fer difusió de tot el relacionat amb el món de la muntanya i l’escalda.\nLa informació recollida en aquesta web és genèrica i no substitueix, en cap cas, el treball d’assessorament professional realitzat de manera personal i individualitzada pels nostres clients.\nTots els visitants que facin ús de la nostra web -usuaris, lectors o clients – hauran de respectar la temàtica i dinàmica de la mateixa, fent un bon us dels serveis i continguts d’aquesta.\nEns reservem el dret de esborrar qualsevol comentari o aportació que atempti contra les normes i valors d’aquesta pàgina web. En cap cas serem responsables de les opinions que els usuaris puguin deixar. Tampoc es permetran comentaris promocionals d’altres webs o productes, insults o que vagin en contra del to de la web.\nProtecció de dades.- Complim la normativa vigent en matèria de protecció de dades (Llei Orgànica 15/1999, de 13 de desembre de Protecció de Dades de Caràcter Personal, el Reial Decrret 1720/2007, de 21 de desembre pel que s’aprova el Reglament de desenvolupament de la Llei Orgànica i l’altra normativa vigent. Per més informació sobre el tractament de les teves dades i per conèixer la política de privacitat d’aquesta web, pots visitar en següent enllaç: Política de Privacitat.\nLimitació de responsabilitat. En cap cas serem responsables dels prejudicis o danys de qualsevol classe que es pogués ocasionar per la visita d’aquesta web, ja sigui per error o omissió dels continguts, per les actuacions dels visitants, per les decisions particulars que se’n derivin de les recomanacions fetes o per la transmissió d’algun programa maliciós que es pugui produir, tot i haver pres les mesures tecnològiques per evitar-ho.\nEn el cas d’enllaços a webs externes de tercers, en cap cas s’exerceix per part nostre control d’aquestes webs i per tant no som responsables del seu contingut.\nPolítica de cookies o galetes.- Aquesta web utilitza cookies pròpies i de tercers. Per consular la política de cookies podeu consultar el següent enllaç: política de cookies.\nLegislació aplicable i jurisdicció.- La legislació aplicable és la espanyola i en cas de conflicte, la jurisdicció competent serà la del domicili del comprador i, subsidiàriament els jutjats de Girona.\nModificació del contingut de l’avís legal. Aquestes condicions podran ésser modificades sense previ avis.